|  |  |
| --- | --- |
| GRB |  |
| **REPUBLIKA HRVATSKA** |  |
| **VARAŽDINSKA ŽUPANIJA** |  |
| **OPĆINA SRAČINEC** |  |
| **Općinski načelnik**  |  |

KLASA: 351-03/24-01/2

URBROJ: 2186-7-01/1-24-1

Sračinec, 03. travnja 2024. godine

**IZVJEŠĆE O PROVEDBI**

**PLANA GOSPODARENJA OTPADOM ZA PODRUČJE**

**OPĆINE SRAČINEC ZA 2023. GODINU**

****

Sračinec, travanj 2024.

**SADRŽAJ**

[1. UVOD 3](#_Toc163039527)

[2. OSNOVNE ZNAČAJKE OPĆINE SRAČINEC 3](#_Toc163039528)

[3. OBVEZE JEDINICE LOKALNE SAMOUPRAVE 3](#_Toc163039529)

[4. DOKUMENTI PROSTORNOG UREĐENJA 4](#_Toc163039530)

[5. PLAN GOSPODARENJA OTPADOM 4](#_Toc163039531)

[6. ANALIZA, OCJENA STANJA I POTREBA U GOSPODARENJU OTPADOM NA PODRUČJU OPĆINE SRAČINEC 5](#_Toc163039532)

[6.1. Cijene usluge sakupljanja i gospodarenja otpadom 6](#_Toc163039533)

[7. PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA 6](#_Toc163039534)

[8. PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM TE STATUS SANACIJE NEUSKLAĐENIH ODLAGALIŠTA 7](#_Toc163039535)

[9. PODACI O LOKACIJAMA ODBAČENOG OTPADA I NJIHOVOM UKLANJANJU 8](#_Toc163039536)

[10. MJERE POTREBNE ZA OSTVARIVANJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA 8](#_Toc163039537)

[11. OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA 9](#_Toc163039538)

[12. MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA, TE MJERE ODVOJENOG PRIKUPLJANJA OTPADNOG PAPIRA, METALA, STAKLA, PLASTIKE, TE KRUPNOG (GLOMAZNOG) KOMUNALNOG OTPADA 9](#_Toc163039539)

[13. ZAKLJUČAK 10](#_Toc163039540)

**POPIS TABLICA**

[Tablica 1. Podaci o vrstama i količinama ukupno prikupljenog otpada u 2023. godini 6](#_Toc163039541)

# UVOD

Zakonom o gospodarenju otpadom („Narodne novine“, broj 84/21)(u daljnjem tekstu: *Zakon*) uređuje se sustav gospodarenja otpadom, uključujući red prvenstva gospodarenja otpadom, načela, ciljeve i način gospodarenja otpadom, planske dokumente u gospodarenju otpadom, nadležnosti i obveze u gospodarenju otpadom, lokacije i građevine za gospodarenje otpadom, djelatnosti gospodarenja otpadom, prekogranični promet otpada, informacijski sustav gospodarenja otpadom te upravni i inspekcijski nadzor nad gospodarenjem otpadom.

Člankom 173. stavkom 3. *Zakona*, propisano je da izvršno tijelo jedinice lokalne samouprave dužno za 2021., 2022., i 2023. godinu dostaviti godišnje izvješće o provedbi Plana gospodarenja otpadom Republike Hrvatske za prethodnu kalendarsku godinu jedinici područne (regionalne) samouprave i objaviti ga u svom službenom glasilu do 31. ožujka tekuće godine.

Planom gospodarenja otpadom Republike Hrvatske za razdoblje 2017.-2022. godine („Narodne novine“, broj 3/17, 1/21), definirani su ciljevi i mjere u čijem ispunjenju je Općina Sračinec dužna sudjelovati, kao nositelj mjera za unapređenje sustava gospodarenja komunalnim otpadom na lokalnoj razini.

# OSNOVNE ZNAČAJKE OPĆINE SRAČINEC

Općina Sračinec smještena je na krajnjem sjeveru Varaždinske županije, sjeverozapadno od grada Varaždina, središta Varaždinske županije. Na sjeveru graniči s Međimurskom županijom, na jugu s Općinom Vidovec te na zapadu Općinom Petrijanec. Manjim dijelom graniči i s Republikom Slovenijom pa je k tome i pogranična općina.

Područje Općine Sračinec prostire se na 23,53 km² što čini 2% od ukupne površine Varaždinske županije i jedna je od najmanjih općina u Županiji.

Općina Sračinec administrativno se dijeli na 2 naselja: Sračinec i Svibovec Podravski.

Prema podacima navedenim u Popisu stanovništva iz 2021. godine, na području Općine Sračinec živi ukupno 4.678 stanovnika, što predstavlja 2,93% od ukupnog broja stanovništva Varaždinske županije, odnosno 0,12% od ukupnog broja stanovnika RH. Na području Općine Sračinec evidentirano je 1.388 kućanstva.

# OBVEZE JEDINICE LOKALNE SAMOUPRAVE

Gospodarenje otpadom temelji se na uvažavanju načela zaštite okoliša propisanih zakonom kojim se uređuje zaštita okoliša, a osobito na temelju načela:

1. načelo onečišćivač plaća – proizvođač otpada, prethodni posjednik otpada, odnosno posjednik otpada snosi troškove mjera gospodarenja otpadom te je financijski odgovoran za provedbu sanacijskih mjera zbog štete koju je prouzročio ili bi je mogao prouzročiti otpad,
2. načelo blizine – obrada otpada mora se obavljati u najbližoj odgovarajućoj građevini ili uređaju u odnosu na mjesto nastanka otpada, uzimajući u obzir gospodarsku učinkovitost i prihvatljivost za okoliš,
3. načelo samodostatnosti – gospodarenje otpadom će se obavljati na samostalan način omogućavajući neovisno ostvarivanje propisanih ciljeva na razini države, a uzimajući pri tom u obzir zemljopisne okolnosti ili potrebu za posebnim građevinama za posebne kategorije otpada,
4. načelo sljedivosti – utvrđivanje porijekla otpada s obzirom na proizvod, ambalažu i proizvođača tog proizvoda kao i posjed tog otpada uključujući i obradu.

Općinski načelnik Općine Sračinec dužan je na svojem području osigurati obavljanje javne usluge sakupljanja komunalnog otpada na kvalitetan, postojan i ekonomski učinkovit način, izbjegavajući neopravdano visoke troškove, u skladu s načelima održivog razvoja, zaštite okoliša, osiguravajući pri tom javnost rada kako bi se osiguralo odvojeno sakupljanje miješanog komunalnog otpada iz kućanstava i drugih izvora, biootpada iz kućanstava, reciklabilnog komunalnog otpada, opasnog komunalnog otpada i glomaznog otpada iz kućanstava.

# DOKUMENTI PROSTORNOG UREĐENJA

Prostornim planom uređenja Općine Sračinec ("Službeni vjesnik Varaždinske županije", broj 29/02, 29/05 – ispravak Odluke o donošenju, 7/12), smještaj reciklažnog dvorišta za komunalni otpad planira se na lokaciji u istočnom dijelu naselja Sračinec, jugozapadno od eksploatacijskog polja Turnišće. Smještaj reciklažnog dvorišta za građevinski otpad planira se uz lokaciju reciklažnog dvorišta za komunalni otpad.

# PLAN GOSPODARENJA OTPADOM

Općinsko vijeće Općine Sračinec je na svojoj 5. sjednici održanoj dana 19. prosinca 2017. godine donijelo Odluku o donošenju Plana gospodarenja otpadom u Općini Sračinec za razdoblje 2018. – 2023. godine („Službeni vjesnik Varaždinske županije“, broj 80/17).

Plan gospodarenja otpadom u Općini Sračinec za razdoblje 2018. – 2023. godine sadrži sljedeća poglavlja:

* uvod,
* analiza, te ocjena stanja i potreba u gospodarenju otpadom na području jedinice lokalne samouprave, uključujući ostvarivanje ciljeva,
* vrste i količine proizvedenog otpada, odvojeno sakupljenog otpada, odlaganju komunalnog i biorazgradivog otpada te ostvarivanju ciljeva,
* podaci o postojećim i planiranim građevinama i uređajima za gospodarenje otpadom te statusu sanacije neusklađenih odlagališta i lokacija onečišćenih otpadom,
* podaci o lokacijama odbačenog otpada i njihovom uklanjanju,
* mjere potrebne za ostvarenje ciljeva smanjivanja ili sprječavanja nastanka otpada, uključujući izobrazno-informativne aktivnosti i akcije prikupljanja otpada,
* opće mjere za gospodarenje otpadom, opasnim otpadom i posebnim kategorijama otpada,
* mjere prikupljanja miješanog komunalnog otpada i biorazgradivog komunalnog otpada,
* mjere odvojenog prikupljanja otpadnog papira, metala, stakla i plastike te krupnog (glomaznog) komunalnog otpada,
* popis projekata važnih za provedbu odredbi Plana,
* organizacijski aspekti, izvori i visina financijskih sredstava za provedbu mjera gospodarenja otpadom,
* rokovi i nositelji izvršenja Plana,
* popis primijenjenih, zakona, pravilnika i dokumentacije.

Plan gospodarenja otpadom u Općini Sračinec za razdoblje 2018. – 2023. godine izrađen je na temelju Plana gospodarenja otpadom u Republici Hrvatskoj za razdoblje 2017.-2022. godine („Narodne novine“, broj 3/17, 1/21) kojim su propisane obveze jedinica lokalne samouprave u području gospodarenja otpadom.

# ANALIZA, OCJENA STANJA I POTREBA U GOSPODARENJU OTPADOM NA PODRUČJU OPĆINE SRAČINEC

Na području Općine Sračinec uslugu sakupljanja komunalnog otpada, obavlja tvrtka Čistoća d.o.o. sa sjedištem na adresi Ognjena Price 13, 42000 Varaždin (davatelj javne usluge), sukladno Odluci o dodjeli obavljanja javne usluge prikupljanja miješanog komunalnog otpada i prikupljanja biorazgradivog komunalnog otpada na području Općine Sračinec („Službeni vjesnik Varaždinske županije“, broj 26/20).

Javna usluga sakupljanja komunalnog otpada podrazumijeva prikupljanje komunalnog otpada na predmetnom području pružanja javne usluge putem spremnika od pojedinog korisnika, prijevoz i predaju tog otpada ovlaštenoj osobi z ao bradu takvog otpada. Javna usluga sakupljanja komunalnog otpada uključuje sljedeće usluge:

* uslugu prikupljanja na lokaciji obračunskog mjesta korisnika usluge:
	+ miješanog komunalnog otpada,
	+ biootpada,
	+ reciklabilnog komunalnog otpada,
	+ glomaznog otpada,
* uslugu preuzimanja otpada u reciklažnom dvorištu,
* uslugu prijevoza i predaje otpada ovlaštenoj osobi.

Ukupan broj korisnika usluge (broj obračunskih mjesta) obuhvaćen javnom uslugom sakupljanja komunalnog otpada na području Općine Sračinec iznosi 922.

## Cijene usluge sakupljanja i gospodarenja otpadom

Općinski načelnik Općine Sračinec je dana 13. rujna 2023. godine dao Suglasnost na Cjenik javne usluge sakupljanja komunalnog otpada na području Općine Sračinec (KLASA: 351-03/23-01/4, URBROJ: 2186-7-01/1-23-3, od dana 13. rujna 2023. godine), a koji je predložio davatelj javne usluge, s obzirom na to da je isti sukladan Zakonu o gospodarenju otpadom i Odluci o načinu pružanja javne usluge sakupljanja komunalnog otpada („Službeni vjesnik Varaždinske županije“, broj 12/22) te predložene cijene potiču korisnika usluge da odvojeno predaje biootpad, reciklabilni komunalni otpad, glomazni otpad i opasni komunalni otpad od miješanog komunalnog otpada kao i da kompostira biootpad, a o čemu je sastavljeno Očitovanje (KLASA: 351-03/23-01/4, URBROJ: 2186-7-01/1-23-2, od dana 13. rujna 2023. godine).

Cijena javne usluge sakupljanja komunalnog otpada na području Općine Sračinec, obračunava se prema kriteriju količine miješanog komunalnog otpada koji predaje korisnik usluge u obračunskom razdoblju, pri čemu je kriterij količine otpada volumen spremnika za miješani komunalni otpad i broj pražnjenja spremnika u obračunskom razdoblju na obračunskom mjestu.

# PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA

Sveukupna evidentirana količina otpada u 2023. godini koja je sakupljena i odvezena s područja Općine Sračinec iznosila je 643,07 tona.

Tablica 1. Podaci o vrstama i količinama ukupno prikupljenog otpada u 2023. godini

| **KLJUČNI BROJ OTPADA** | **NAZIV OTPADA** | **UKUPNO** **(t/god)** |
| --- | --- | --- |
| 20 03 01 | Miješani komunalni otpad | 403,16 |
| 20 01 0115 01 01 | Papir i kartonAmbalaža od papira i kartona | 60,42 |
| 20 01 0820 02 01 | Biorazgradivi otpad iz kuhinja i iz kantinaBiorazgradivi otpad | 17,16 |
| 15 01 02 | Ambalaža od plastike | 58,08 |
| 15 01 04 | Ambalaža od metala | 6,64 |
| 15 01 07 | Staklena ambalaža | 22,20 |
| 20 03 07 | Glomazni otpad | 18,14 |
|  | Reciklažno dvorište – sve vrste otpada | 60,272 |
| **UKUPNO** | **646,07** |

Izvor: Čistoća d.o.o

Ukupna količina prikupljenog miješanog komunalnog otpada s područja Općine Sračinec u 2023. godini iznosila je 403,16 tona. Smanjenje količine miješanog komunalnog otpada u odnosu na referentnu 2015. godinu (702,16 t) iznosi 42,58%.

Ukupna količina odvojeno sakupljenih vrsta otpada iznosi 242,91 tona, odnosno 37,60%.

# PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM TE STATUS SANACIJE NEUSKLAĐENIH ODLAGALIŠTA

Na području Općine Sračinec ne nalazi se odlagalište otpada.

Mobilno reciklažno dvorište na području Općine Sračinec premješta se unutar 3 lokacije, prema unaprijed definiranom rasporedu:

* Sračinec – kod Doma kulture (svaki četvrti utorak u mjesecu),
* Sračinec – kod poljoprivrednog dućana, Varaždinska 102 (svaku četvrtu subotu u mjesecu),
* Svibovec Podravski – pored igrališta NK Podravac (svaki treći ponedjeljak u mjesecu).

Pravo korištenja mobilnog reciklažnog dvorišta imaju korisnici javne usluge prikupljanja miješanog komunalnog otpada s područja Općine Sračinec (domaćinstva), a koji su podmirili sve dospjele račune. Korisnik sam odlaže otpad u kontejnere, a usluga zbrinjavanja je besplatna, bez naknade za korisnike javne usluge prikupljanja miješanog komunalnog otpada iz domaćinstava (fizičke osobe). Troškovi rada reciklažnog dvorišta sadržani su u cijeni javne usluge.

Općinsko vijeće Općine Sračinec je na svojoj 21. sjednici održanoj dana 15. lipnja 2020. godine, donijelo Odluku o sklapanju Sporazuma o korištenju i Sporazuma o sufinanciranju izgradnje i opremanja postrojenja za sortiranje odvojeno prikupljenog otpada („Službeni vjesnik Varaždinske županije“, broj 42/20), radi osiguranja zajedničke provedbe mjera gospodarenja otpadom Grada Varaždina, i još 19 jedinica lokalne samouprave u Varaždinskoj županiji (gradovi Ivanec i Lepoglava te općine Bednja, Beretinec, Cestica, Donja Voća, Jalžabet, Klenovnik, Mali Bukovec, Maruševec, Petrijanec, Sračinec, Sveti Đurđ, Sveti Ilija, Trnovec Bartolovečki, Veliki Bukovec, Vidovec, Vinica, Visoko) koje će zajednički koristiti predmetnu sortirnicu.

Sortirnica će se izgraditi u sklopu projekta „Izgradnja i opremanje postrojenja za sortiranje odvojeno prikupljenog otpadnog papira, kartona, metala, plastike i drugih materijala – sortirnica“. Projekt je sufinanciran bespovratnim sredstvima dodijeljenima putem Javnog poziva „Izgradnja i/ili opremanje postrojenja za sortiranje odvojeno prikupljenog otpadnog papira, kartona, metala, plastike i drugih materijala“ (referentna oznaka: KK.06.3.1.12).

Predmet projekta je izgradnja i opremanje postrojenja za sortiranje odvojeno prikupljenog otpada u Varaždinu, kapaciteta do 7.000 tona godišnje, u kojem će se odvojeno prikupljeni otpadni papir, staklo, plastika, metal, tekstil i ostali materijali pripremati za ponovnu uporabu i recikliranje. Provedba projekta će doprinijeti povećanju stope oporabe i recikliranja odvojeno prikupljenog otpada te smanjenju količina otpada koji se odlaže na odlagališta.

# PODACI O LOKACIJAMA ODBAČENOG OTPADA I NJIHOVOM UKLANJANJU

Na području Općine Sračinec nisu evidentirane loakcije odbačenog otpada.

# MJERE POTREBNE ZA OSTVARIVANJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA

Općinsko vijeće Općine Sračinec je na svojoj 21. sjednici održanoj dana 15. lipnja 2020. godine donijelo Odluku o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Općine Sračinec („Službeni vjesnik Varaždinske županije“ broj 42/20).

Mjere za sprječavanje nepropisnog odbacivanja otpada uključuju:

* uspostavu sustava za zaprimanje obavijesti o nepropisno odbačenom otpadu,
* uspostavu sustava evidentiranja lokacija odbačenog otpada,
* provedbu redovitog godišnjeg nadzora radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada,
* izobrazno-informativne aktivnosti u vezi gospodarenja otpadom,
* postavljanjem video nadzora nad ugroženim površinama.

Općina Sračinec putem svoje web stranice provodi informiranje građana vezano uz gospodarenje otpadom na području Općine.

Davatelj usluge, korisnicima na području Općine Sračinec jednom godišnje uz uplatnice dostavlja Obavijest o sakupljanju komunalnog otpada u kojoj se nalaze upute o kompostiranju za korisnike usluga koji kompostiraju otpad, upute o postupanju s miješanim komunalnim otpadom, biootpadom i reciklabilnim komunalnim otpadom, upute o preuzimanju glomaznog otpada i biootpada na zahtjev korisnika usluge te uputu o korištenju reciklažnog dvorišta i mobilnog reciklažnog dvorišta i izvršenju obveze predaje opasnog komunalnog otpada.

Općina Sračinec je dana 27. listopada 2022. godine ispred poljoprivredne trgovine u Sračincu organizirala akciju prikupljanja otpadne ambalaže poljoprivrednih proizvođača. Obveza svakog poljoprivrednog gospodarstva je pravilno zbrinuti otpadnu ambalažu sa svog gospodarstva. Otpadnu ambalažu – vreće od umjetnog gnojiva (UREA, KAN, NPK i sl.), ostaci plastičnih folija od rolo bala, vreća od sjemenske robe (kukuruz, žito), te otpadnih ulja s poljoprivrednih strojeva preuzeta je od strane tvrtke Univerzal. Tvrtka C.I.A.K. u suradnji s udrugom CROCPA prikupljala je praznu ambalažu herbicida i pesticida tvrtki proizvođača/uvoznika koji financiraju projekt i omogućavaju poljoprivrednicima besplatan povrat njihove ambalaže.

# OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA

Korisnici usluge s područja Općine Sračinec mogu u mobilno reciklažno dvorište odložiti: ambalažu koja sadrži ostatke opasnih tvari ili je onečišćena opasnim tvarima, metalnu ambalažu koja sadrži opasne krute porozne materijale (npr. azbest), uključujući prazne spremnike pod tlakom, plinove u posudama pod tlakom (uključujući halone) koji sadrže opasne tvari, otapala, kiseline, lužine, fotografske kemikalije, pesticide, fluorescentne cijevi i ostali otpad koji sadrži živu, odbačenu opremu koja sadrži klorofluorougljike, ulja i masti, boje, tinte, ljepila i smole koje sadrže opasne tvari, detergente koji sadrže opasne tvari, citotoksike i citostatike, baterije i akumulatore, odbačenu električnu i elektroničku opremu koja sadrži opasne komponente, drvo koje sadrži opasne tvari, papirnu i kartonsku ambalažu, papir i karton, metalnu ambalažu, metale, staklenu ambalažu, staklo, plastičnu ambalažu, plastiku, odjeću, tekstil, jestiva ulja i masti, boje, tinte, ljepila i smole, deterdžente, lijekove, električnu i elektroničku opremu, otpadne tiskarske tonere, otpadne gume i oštre predmete. U mobilno reciklažno dvorište može se odložiti i građevni otpad, ali samo onaj otpad koji nastaje održavanjem i sitnim popravcima koje obavlja sam vlasnik u količini ne većoj od 200 kg u šest uzastopnih mjeseci.

# MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA, TE MJERE ODVOJENOG PRIKUPLJANJA OTPADNOG PAPIRA, METALA, STAKLA, PLASTIKE, TE KRUPNOG (GLOMAZNOG) KOMUNALNOG OTPADA

Odlukom o načinu pružanja javne usluge sakupljanja komunalnog otpada („Službeni vjesnik Varaždinske županije“, broj 12/22), utvrđeni su način i uvjeti pružanja javne usluge sakupljanja miješanog komunalnog otpada, biootpada, reciklabilnog komunalnog otpada i glomaznog otpada na području Općine Sračinec.

Sustav prikupljanja miješanog komunalnog otpada zasniva se na prikupljanju otpada kojeg stanovništvo odlaže u standardne posude čije se veličine razlikuju ovisno o njihovim potrebama. Otpad se prikuplja u spremnicima od 120, 240 i 1.100 l. Prikupljanje i odvoz miješanog komunalnog otpada obavlja se svakih 14 dana.

Organizirano odvojeno prikupljanje otpadnog papira, otpadnog metala, otpadnog stakla, otpadne plastike i otpadnog tekstila putem posuda/spremnika i vreća postavljenih na kućnom pragu. Žuta vreća se koristi za ambalažni otpad (čista i prazna plastična ambalaža, plastične vrećice i folije, tetrapak i ostala višeslojna ambalaža, ambalažni stiropor), zelena vreća za otpadno staklo (čiste, prazne i cijele staklenke i boce bez čepova i poklopca), siva vreća za otpadnu metalnu ambalažu (čista i prazna metalna ambalaža i aluminijska folija) i smeđa vreća za otpadni tekstil, odjeću i obuću (čisti i suhi odjevni tekstil, tekstil za domaćinstvo i obuća). Tako razvrstavani otpad se redovno odvozi prema jasno definiranom rasporedu. Otpadni papir i plastika se sakupljaju jednom mjesečno, metali i otpadno staklo 4 puta godišnje, a tekstil 2 puta godišnje.

Biootpad korisnici prikupljaju putem spremnika ili se provodi „kućno kompostiranje. Biootpad prikupljen putem spremnika odvozi se odvozi se jednom tjedno.

Krupni (glomazni) komunalni otpad za sve korisnike javne usluge odvozi se po pozivu izvornog proizvođača. Količina glomaznog otpada kojeg izvorni proizvođač može prilikom jednog skupljanja i odvoza predati davatelju javne usluge ograničena je na volumen do 2 m3. Svim kućanstvima, uz račun za izvršenu uslugu, dostavljen je naputak za prijavu odvoza glomaznog otpada predajom kupona prilikom preuzimanja glomaznog otpada, s uputom što se smatra glomaznim otpadom (drvo, plastika, metali) i koji otpad skupljaju i zbrinjavaju ovlašteni skupljači (građevinski otpad, opasni otpad, električni i elektronički otpad, otpadne gume, otpadna vozila, salonitne ploče i ostali materijali koji sadrže azbest te otpadne baterije i akumulatori) s podacima ovlaštenog sakupljača tog otpada.

# ZAKLJUČAK

Ciljeve zadane Planom gospodarenja otpadom u Republici Hrvatskoj za razdoblje 2017.-2022. godine, vezane uz smanjenje odlaganja otpada te povećanje recikliranja, Općina Sračinec osigurava primarnom selekcijom otpada na kućnom pragu, odvajanjem otpada putem mobilnog reciklažnog dvorišta te odvojenim prikupljanjem krupnog (glomaznog) otpada.

Ovo Izvješće o provedbi Plana gospodarenja otpadom Republike Hrvatske za razdoblje 2017. – 2022. godine za područje Općine Sračinec za 2023. godinu dostavlja se Varaždinskoj županiji te će se objaviti u „Službenom vjesniku Varaždinske županije“.

 **Općinski načelnik**